《龙池寺》
宋代·喻良能

发轫资福山，弭辔龙池寺。
杪春新雨足，老红围穉翠。
溪流素縠寒，山色青罗腻。
拄颊坐移晷，此意谁能会。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。